Il-gvern Malti b'donazzjoni ta' 40,000 tilqima lil-Libjani l-gvern Malti għamel donazzjoni ta' 40,000 tilqima tal-Covid-19 u 40,000 Rapid Covid Kits lil-Libja. Fi Tweet li xerred id-Deputat Prim Ministru u Ministru tas-Saħħa Chris Fearne fakkar dwar l-importanza tat-tilqim u li la din il-marda qegħdin ilkoll flimkien fiha jeħtieġ li noħorġu minnha flimkien ukoll. Ikkonferma dan ukoll il-Prim Ministru Robert Abela li wkoll tenna li pajjiżna jibqa' kommess li jgħin lil-Libja biex tegħleb dawn l-isfidi globali. Id-Direttur reġjonali għall-Ewrropa fi ħdan il-WHO, Hans Kluge min-naħa tiegħu ma naqasx milli jirringrazzja lill-awtoritajiet Maltin għal dan il-ġest u sostna li s-solidarjetà u t-tmexxija jmorru id f'id anke minħabba l-fatt li "ħadd mhu sigur qabel kulħadd ikun sigur".